హ్యారీ పాటర్
హ్యారీ పాటర్ పుస్తకాలు ఇంగ్లండుకు చెందిన రచయత్రి జె.కె. రౌలింగ్ రచించిన ఫాంటసీ సాహిత్యపు పుస్తకాల వరుస. 1997 లో మొదటి పుస్తకము హ్యారీ పాటర్ అండ్ ఫిలాసఫర్స్ స్టోన్ (Harry Potter and the Philosopher's Stone) విడుదల నుండి, ఆ పుస్తకాల పాప్యులారిటీ ప్రపంచ వ్యాప్తంగా అనూహ్యంగా పెరిగి పోయింది. హ్యారీ పాటర్ సినీమాలు, వీడియో గేమ్స్ ఇతర వస్తువులకు శ్రీకారము చుట్టడము జరిగింది. ఇప్పటి వరకు వచ్చిన ఆరు పుస్తకాలు కలిపి సుమారు 30 కోట్ల కాపీలు అమ్ముడుపోయి ఉంటాయని ఆంచనా. 63 భాషలలోకి కూడా అనువాదము చెయ్యబడ్డాయి.
బిఫోర్‌ సన్‌సెట్‌
"బిఫోర్‌ సన్‌రైజ్" ‌లో జెస్సీ (హాకే) మరియు సెలిన్‌ (డెల్పీ) వియాన్నాలో కలిసిన తర్వాత తొమ్మిదేళ్లు గడిచిపోయాయి. సెలిన్‌ వల్ల స్ఫూర్తి పొందిన తర్వాత "ఈ సమయం" లో జెస్సీ ఓ నవల రాశాడు. ఇది అమెరికాలో అత్యధికంగా అమ్ముడైన పుస్తకాల్లో ఒకటి. యూరోప్‌లో పుస్తకం అమ్మకాలను పెంచేందుకు జెస్సీ ఒక బుక్‌ టూర్‌ కూడా నిర్వహించాడు. ఈ పర్యటనలో చివరి గమ్యం పారిస్‌. షేక్‌స్పియర్‌ అండ్‌ కంపెనీ అనే బుక్‌స్టోర్‌లో జెస్సీ పుస్తకం చదువుతున్నాడు. అతడు ప్రేక్షకులతో మాట్లాడుతుండగా, వియన్నాలో అతడు, సెలిన్‌లు గడిపిన అంశాల ఫ్లాష్‌బ్యాక్‌ను చూపిస్తారు. కాలగమనంలో తొమ్మిది సంవత్సరాలు గడిచిపోయినా ఆ రాత్రి వారిద్దరూ గడిపిన జ్ఞాపకాలు అతడికి తాజాగా గుర్తుకు వస్తుంటాయి. ఆ బుక్‌స్టోర్‌లో ముగ్గురు జర్నలిస్ట్‌లు జెస్సీని ఇంటర్వ్యూ చేస్తుంటారు. వారిలో ఒక రొమాంటిక్‌ వ్యక్తి... పుస్తకంలోని ప్రధాన పాత్రధారులు మళ్లీ కలవాలని కోరకుంటాడు. మరొక సినిక్‌ వారిద్దరూ కలవరని భావిస్తాడు. మూడో వ్యక్తి, వారు కలవాలని కోరుకున్నా కలవడం అసాధ్యమనే సందేహంలో ఉంటాడు. జెస్సీ ప్రేక్షకులతో మాట్లాడుతూ ఉండగానే అతడి కళ్లు కిటికీ వైపు చూస్తాయి. ఒక్కసారిగా అతడిలో ఆశ్చర్యం. అక్కడ సెలిన్‌ అతడిని చూస్తూ నవ్వుతూ నిలుచుని ఉంటుంది.